Бүгін, «Nur Otan» партиясы парламенттік Фракциясының депутаттары Нұр-Сұлтан қаласындағы № 64 «Асыл-бөбек» бала-бақшасының тәрбиеленушілеріне барды. Халық қалаулылары ұжыммен, мектепке дейінгі мекеме тәрбиеленушілерінің ата-аналарымен кездесті. Іс-шара партияның 2030 жылға дейінгі Бағдарламасының 1-ші мақсатты: белсенді әлеуметтік саясатқа көшуді іске асыру аясында өткізілді.

№ 64 бала-бақшаға тірек-қимыл аппараты бұзылған мектепке дейінгі балалар барады. Мектепке дейінгі мекеменің мамандары ерекше қажеттіліктері бар тәрбиеленушілердің әлеуметтік бейімделуі мен білім интеграциясы үшін жауап береді. Мұнда мектепке дейінгі балаларға кешенді медициналық-педагогикалық, әлеуметтік-психологиялық көмек көрсетіледі.

«Nur Otan» Фракциясының депутаттары барлық білім беру, демалыс және сауықтыру бөлмелерін қарап шықты, мектепке дейінгі мекеменің әдістемесімен және күн тәртібімен танысты, бала-бақша тәрбиеленушілерімен әңгімелесті.

Кездесуде тәрбие берушілер құрамына мәжілісмендер «Nur Otan» партиясының 2030 жылға дейінгі бағдарламасының негізгі қағидаттарын түсіндірді. Атап айтқанда, осы ауқымды әлеуметтік құжаттың 1-ші мақсаты: мүмкіндігі шектеулі адамдарды әлеуметтік қолдаудың тиімділігін арттыру туралы айтты.

«Біз мүмкіндігі шектеулі адамдардың құқықтарын қамтамасыз етуге толық қолдау көрсетеміз. Партия бағдарламасының 1-ші мақсаты: мүмкіндігі шектеулі адамдарды жан-жақты қолдау, арнаулы әлеуметтік қызмет көрсетудің белсенді принципіне көшу жөніндегі шараларды көздейді. Әлеуметтік қорғау жүйесінің тиімді жұмысын арттыру бойынша кешенді шаралар қабылдануда. Ол адамдарға нақты қолдау көрсетуі керек. Қаражат әлеуметтік қорғау жүйесіне емес, нақты қызмет алушыға берілуі тиіс», - деді депутат Ирина Унжакова.

Сонымен қатар, осы мәселеде халықаралық стандарттарға жауап беретін партия бағдарламасы мүгедек балаларды тәрбиелеп отырған отбасыларды қаржылай қолдау деңгейін арттыруды көздейді. Атап айтқанда, осы жылдан бастап осындай балалардың ата-аналары мен қамқоршыларына арналған жәрдемақылар 30%-ға ұлғаюда, мүмкіндігі шектеулі адамдарды әлеуметтік қолдау инфрақұрылымы жаңғыртылады. Мүгедектерге арналған интернат-үйлер әлеуметтік қызмет көрсету орталықтарына, сондай-ақ қалаларда да, ауылдық елді мекендерде да қайта бейіндеуге тиіс. Бұдан басқа, «Nur Otan» партиясының 2030 жылға дейінгі бағдарламасы кедергісіз орта үшін жағдай жасауды көздейді. Бұл мүмкіндігі шектеулі адамдардың сапалы өмір сүру деңгейіне қажетті әлеуметтік және қоғамдық инфрақұрылымға толыққанды қол жеткізуі, мүмкіндігі шектеулі адамдарға инклюзивті білім беру және оларды одан әрі жұмысқа орналастыру мүмкіндіктерін жақсартуы тиіс.